open-index/open-wikipedia-markdown huggingface dataset:
Krauxidas z Krannónu

**Krauxidas** alebo **Kraxilas** (*Krauxidas, Kraxilas*) bol olympijský víťaz v jazdeckom preteku na koni v roku 648 pred Kr.

Na 33. olympijských hrách v roku 648 pred Kr. zaradili do programu hier jazdecké preteky na koni. Prvým víťazom tejto súťažnej disciplíny bol Krauxidas z tesálskeho Krannónu. Antické jazdecké preteky na koňoch sa od dnešných odlišovali. Jazdci namiesto sediel používali nanajvýš vlnené podložky; nepoužívali ostrohy ani strmene. Jazdili v chitónoch, výnimočne nahí a vždy bosí. Vlasy mali zvyčajne zviazané stuhou. Kone poháňali bičíkmi, korbáčmi alebo bodcami.   
 
Staroveký grécky cestovateľ a spisovateľ Pausanias o zavedení nových olympijských súťažných disciplín v rokoch 680 pred Kr. a 648 pred Kr. uvádza: „*Počas dvadsiatej piatej olympiády prijali beh dospelých koní a za víťaza bol vyhlásený Téban Pagondas so svojim vozom. V ôsmej olympiáde po tejto prijali k hrám zápasníka v pankratiu a pretekárskeho koňa. Zvíťazil kôň krannónskeho Krauxida, a tých, ktorí sa dostavili k pankratiu, premohol syrakúzsky Lygdamis.*“.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v tethrippe
Nikarchos

**Nikarchos** (*Nikarchos*) môže byť:
*olympijský víťaz v 3. stor. pred Kr., pozri Nikarchos z Élidy
*veliteľ vojska za vlády Antiocha III., pozri Nikarchos (veliteľ)
*grécky básnik a spisovateľ v 1. stor., pozri Nikarchos (básnik)
Fortuna liga 2015/2016

**Fortuna liga 2015/16** bol 23. ročník najvyššej slovenskej futbalovej súťaže. Dve kolá pred jeho skončením majstrovský titul obhájil FK AS Trenčín. Nováčikmi v sezóne 2015/16 boli MFK Zemplín Michalovce a MFK Skalica, ktorí si účasť v tejto súťaži vybojovali prvýkrát v histórii. Michalovce postúpili z druhej DOXXbet ligy 2014/2015 ako jej víťaz namiesto posledného tímu Fortuna ligy FK Dukla Banská Bystrica a Skalica z druhého miesta nahradila MFK Košice, ktoré boli administratívne preradené do nižšej súťaže z dôvodu nevyplatených dlžôb voči niektorým hráčom.

Súťaž začala prvým kolom počas víkendu 18. a 19. júla 2015. Posledné (19.) kolo pred zimnou prestávkou sa odohralo v dňoch 4. – 6. decembra. Jarná časť začala 20. kolom počas víkendu 26. – 28. februára 2016 a skončila 20. mája 2016.

## Tímy v sezóne 2015/16

## Konečná tabuľka

|}

## Výsledky a termíny

* *Vodorovne sú zobrazené výsledky na domácom ihrisku, zvisle na ihrisku súpera.*

## Referencie

## Zdroj
* Oficiálna stránka súťaže
* Výsledky zápasov

## Externé odkazy
* Program zápasov

Kategória:Futbal v 2015
Kategória:Futbal v 2016
Kategória:Najvyššia futbalová súťaž na Slovensku
103. prápor radiačnej, chemickej a biologickej ochrany

**103. prápor radiačnej, chemickej a biologickej ochrany** (103.**prrchbo**) je prápor podriadený Veliteľstvu pozemných síl Slovenskej republiky. Hlavnou úlohou práporu je „poskytnúť vojenskú asistenciu orgánom MV SR a civilným orgánom pri eliminácii hrozieb chemického, biologického a jadrového terorizmu i pri riešení ekologických havárií a prírodných katastrof“ a tiež spolu s Ministerstvom vnútra „plnenie úloh zdravotníckej, dozimetrickej a analytickej kontroly odídencov, utečencov a ich hygienickej očisty v rámci ochrany štátnej hranice“. Svoje úlohy musí byť schopný plniť aj v zahraničí. Neposledne prápor vykonáva tiež  „zber informácií o radiačnej, chemickej a biologickej situácii na celom území Slovenska“. Prápor sídli v Rožňave, jeho veliteľ je od 1. decembra 2024 pplk. Ing. Anton Kardoš

## Dejiny a činnosť
K 1. novembru 1992 bola v Rimavskej Sobote vytvorená 3. brigáda chemickej ochrany, v roku 1995 bola reorganizovaná na 5. základňu RCHBO.. Protichemické vojsko v Československu vzniklo už v roku 1949. Samotný prápor vznikol k 1. januáru 2004, cieľom bol jeden prápor pre Pozemné sily a jeden pre Vzdušné sily, tento plán bol však v októbri zmenený a plánovaný prápor nevznikol, jeho základ bol včlenený späť do prápor RCHBO pre Pozemné sily. K 1. januáru 2005 bol následne prápor presťahovaný z posádky Rimavská Sobota do posádky Rožňava. 31. mája 2013 bol prezidentom SR rozkazom rozkaz č.3 o zapožičaní historického názvu Vojenskému útvaru 7945 práporu zapožičaný historický názov „Gemersko - malohontský prápor radiačnej, chemickej a biologickej ochrany“.

Od 1. novembra 2015 bol prápor prepodriadený pod 1. mechanizovanú brigádu až do 1. septembra 2022.Po reorganizácií práporu je od 1. septembra 2022 prápor súčasťou Veliteľstva pozemných síl Slovenskej republiky.

Prezidentka Zuzana Čaputová 25. mája 2021 práporu zapožičala bojovú zástavu. Zástava bola zapožičaná za „dosiahnutie výborných výsledkov vo  výcviku v zabezpečovaní radiačnej, chemickej a biologickej ochrany, za príkladnú podporu miestnej štátnej správy a samosprávy pri riešení mimoriadnych situácií pri odstraňovaní následkov povodní či snehových kalamít v gemerskom regióne“.

## Činnosť
náhľad|Aligátor PK RCHBO
Prápor sa zúčastňuje medzinárodných cvičení a spolupracuje aj s Policajným zborom. Vo výcvikovom a testovacom centre RCHBO v Zemianskych Kostoľanoch sa výcviku zúčastnili aj dvaja plukovníci Indickej armády. Jednotka spolupracuje aj s Organizáciou pre zákaz chemických zbraní. Za pôsobenie v Operácii Trvalá sloboda (Enduring Freedom) bola práporu udelená bojová zástava s Krížom Prezidenta SR II. stupňa.

## Referencie

## Externé odkazy
* 103. prápor radiačnej, chemickej a biologickej ochrany

Kategória:1. mechanizovaná brigáda
Kategória:Prápory
Kategória:Slovenské vojenské jednotky
Kategória:Organizácie založené v 2004
Kategória:Rožňava
Vazil Hudák

JUDr. **Vazil Hudák** (* 18. október 1964, Bardejov) bol od 16. júna 2015 minister hospodárstva SR. Predtým pôsobil ako štátny tajomník na Ministerstve financií. Momentálne pôsobí ako Splnomocnenec vlády pre vyjednávanie rozpočtu EÚ.

## Životopis
Hudák uvádza vzdelanie na Moskovskom štátnom inštitúte medzinárodných vzťahov, Právnickej fakulte Karlovej univerzity a na Harvard Business School. V roku 1990 začal pracovať ako referent na Federálnom ministerstve zahraničných vecí. Pracoval pre neziskovú organizáciu EastWest Institute. Neskôr pôsobil v súkromnej sfére: v rokoch 2006 až 2010 bol viceprezidentom pre spoluprácu so štátnymi inštitúciami v strednej a východnej Európe v Citigroup (Praha/Londýn) a v rokoch 2010 až 2011 pracoval pre J.P.Morgan Chase Bank (Londýn) ako výkonný riaditeľ pre spoluprácu so štátnym sektorom v krajinách strednej a východnej Európy. V rokoch 2012 až 2015 bol štátnym tajomníkom na Ministerstve financií.

## Minister hospodárstva
O menovaniu do ministerského kresla sa začalo hovoriť začiatkom júna 2015. Po odstúpení Pavla Pavlisa bol minister financií Peter Kažimír poverený riadením rezortu. Prezident Andrej Kiska ho do funkcie ministra hospodárstva menoval 16. júna 2015. Minister Hudák pri menovaní o svojich cieľoch poznamenal: „Pôjde mi hlavne o to, aby sa zlepšila v rámci krajiny kultúra a dialóg s podnikateľským prostredím, aby sa pokračovalo v iniciatívach, ktoré tu už boli začaté, ako je napríklad podpora start-upov. Chcem, aby sa podnikatelia mohli rozvíjať, aby sa im lepšie 'dýchalo'“.

## Referencie

Kategória:Osobnosti z Bardejova
Kategória:Štátni tajomníci Ministerstva financií Slovenskej republiky
Kategória:Ministri hospodárstva Slovenskej republiky
Kategória:Absolventi Moskovského štátneho inštitútu medzinárodných vzťahov
Kategória:Absolventi Právnickej fakulty Karlovej univerzity
Kategória:Absolventi Harvard University
Nieciecza

**Nieciecza** je dedina v Poľsku. Nachádza sa v severovýchodnej časti Malopoľského vojvodstva v gmine Żabno a v okrese Tarnów. Podľa údajov z roku 2012 mala 750 obyvateľov.

Nieciecza sa stala známou predovšetkým vďaka futbalu. Tamojší klub Termalica Bruk-Bet Nieciecza postúpil v roku 2015 do najvyššej poľskej súťaže Ekstraklasy. Podľa mediálnych informácii ide o najmenšiu obec v Európe, aká kedy hrala najvyššiu ligovú súťaž. Predtým tento rekord držali české Blšany s viac ako 900 obyvateľmi. Na vzostupe klubu sa podieľal aj slovenský tréner Dušan Radolský, ktorý v ňom pôsobil v sezóne 2011/2012 a počas časti roka 2013.

## Referencie

## Zdroj

## Externé odkazy
* *sportrevue.cz:* I v Polsku mají Blšany. Do elitní soutěže míří dědina se 750 obyvateli 

Kategória:Powiat tarnowski
Kategória:Dediny v Poľsku
Súsošie svätého Róchusa

**Súsošie svätého Róchusa** je barokové súsošie, ktoré sa nachádza na Františkánskom námestí v historickom centre Prešova.

## Poloha
Pieskovcové barokové súsošie svätého Róchusa, alebo aj Rocha, stojí na voľnom priestranstve v tieni statných stromov v tesnej blízkosti kláštora Františkánov a kostola svätého Jozefa. Súsošie je v zozname chránených národných kultúrnych pamiatok s číslom NKP 707-2258/3 v Slovenskej republike.

## Súsošie
Dali ho postaviť v roku 1730 františkánski mnísi. Autorom pieskovcového súsošia je Šimon Grimming, ktorý vytvoril v roku 1734 pre františkánsky kostol aj štyri pieskovcové plastiky svätcov - Róchusa, Floriána, Františka a Antona. Pieskovcové súsošie sv. Róchusa bolo roku 1733 umiestnené na voľnom priestranstve pred kostolom. Úplne bolo dokončené až v roku 1795. Ďalšia renovácia súsošia sa uskutočnila v roku 1843.

Na nárožiach trojbokého podstavca súsošia sv. Róchusa sa pôvodne nachádzali sochy troch svätcov, a to sv. Sebastiána, sv. Antona Paduánskeho a sv. Jána Nepomuckého. Na vrchole samotného piliera súsošia stojí socha svätého Róchusa. Pieskovcové súsošie sv. Róchusa bolo ohlodávané časom a v 20. storočí aj poškodené. Vytvorenie vernej kópie súsošia bolo ukončené roku 1993. Originály sôch svätého Jana Nepomuckého, svätého Antona Paduánskeho a svätého Róchusa sa nachádzajú v depozitári, vo veži kostola svätého Mikuláša. V súčasnosti sú namiesto originálov zobrazené kópie plastík svätcov.

## Galéria

Obrázok:Presov15Slovakia209.JPG|Areál súsošia
Obrázok:Presov10Slovakia590.JPG|Svätý Róchus
Obrázok:Presov15Slovakia193.JPG|Svätý Anton Paduánsky
Obrázok:Presov15Slovakia194.JPG|Svätý Sebastián
Obrázok:Presov15Slovakia211.JPG|Svätý Jan Nepomucký

 
## Referencie

## Iné projekty

## Externé odkazy
* Urbanová, Norma: Prešov. Pamiatková rezervácia. Bratislava – Tatran. 1986

Kategória:Stavby v Prešove
Kategória:Barokové sochy
Kategória:Sochy svätých
Kategória:Sochy na Slovensku
Immaculata (Prešov)

**Immaculata** môže byť:

* socha Hlavná ulica č. 14, Prešov
* socha Konštantínova ulica, Prešov
* socha Nižná Šebastová, 14 Prešov

## Pozri aj
* Immaculata
Jailbreak

**Jailbreak**, či **jailbreaking** je anglický výraz pre únik z väzenia. Okrem toho môže znamenať:

## Hudba
*’74 Jailbreak - album rockovej skupiny AC/DC
**Jailbreak (AC/DC) - skladba rockovej skupiny AC/DC
*Jailbreak (album) - album rockovej skupiny  Thin Lizzy z roku 1976
**Jailbreak (Thin Lizzy) - titulná nahrávka z albumu skupiny Thin Lizzy

## Počítačové termíny
*Jailbreak (počítač) - hovorové slovo pre (spôsob) prekonania obmedzení v počítačovom systéme, alebo v zariadení, ktoré mali za úlohu zámerne z bezpečnostných, marketingových, či iných dôvodov limitovať u nich používať aplikácie z iných systémov:
**Jailbreak (iOS) - prekonanie limitovania pre iPhone, iPod Touch, či iPad
**Rooting (Android OS) - prekonanie na telefónoch či tabletoch so systémom Android
**PlayStation Jailbreak - prekonanie na Sony PlayStation, ako je firmware vývojára na anulovanie všetkých systémových záloh
Ratatouille (film)

***Ratatouille*** je americký animovaný komediálny film z roku 2007 od spoločnosti Pixar distribuovaný spoločnosťou Buena Vista Pictures Distribution. Premiéru mal 29. júna 2007 v USA. Jeho režisérom bol spočiatku Jan Pinkava, ale rozpracovaný film od neho prevzal Brad Bird, ktorý ho čiastočne prepracoval a dokončil.

Ratatouille je tiež francúzsky pokrm – dusená zelenina s bylinkami známa tiež pod názvom „rímsky hrniec“.

## Príbeh

Film sa odohráva v Paríži. Hlavný hrdina, potkan Remy, nechce žiť na skládke ako jeho predkovia. Je labužníkom a túži stať sa kuchárom vyhlásenej reštaurácie.

Jeho túžba po dobrom jedle ho dovedie až do Paríža, priamo pred vyhlásenú reštauráciu *Gusteau's*. Využije príležitosť a nahliadne oknom, načo spadne dole, priamo do kuchyne. Potom, čo je pri úprave práve vareného jedla pristihnutý najprv upratovačom Linguinim a neskôr šéfkuchárom Skinnerom, mu začína boj o prežitie. Linguini dostane za úlohu Remyho zabiť. Medzitým sa však varený pokrm dostane až na taniere návštevníkov reštaurácie, ktorým neobyčajne zachutí, a Skinner nariadi Linguinimu polievku uvariť znova, tentokrát pod bedlivým dozorom väčšiny kuchárov. Linguini si uvedomí, že je stratený. Po chvíľke ale dostáva plán - naučiť Remyho ovládať ťahaním za vlasy jeho telo tak, aby bol schopný variť. Linguiniho sláva rastie a deň návštevy gurmánskeho kritika Antona Ega, ktorý má rozhodnúť o budúcnosti reštaurácie, sa nezadržateľne blíži ...

## Externé odkazy
* 

## Zdroj

Kategória:Filmy USA
Kategória:Filmové komédie USA
Kategória:Kreslené filmy USA
Kategória:Filmy štúdia Pixar
Kategória:Filmy z 2007
Kategória:Filmy podľa názvu
Majstrovstvá Európy II. divízie v pozemnom hokeji žien 2005

**Majstrovstvá Európy II. divízie v pozemnom hokeji žien 2005** boli 1. majstrovstvá Európy II. divízie v pozemnom hokeji žien. Bolo to druhé najvyššie kontinentálne podujatie v pozemnom hokeji žien v roku 2005, ktoré organizuje Európska federácia pozemného hokeja (EHF). Nahradilo predchádzajúce kvalifikačné turnaje na majstrovstvá Európy. Konalo sa od 5.11. septembra 2005 v Baku, v Azerbajdžane, za účasti 8 tímov. Najlepšie 2 družstvá postúpili do elitnej divízie Majstrovstiev Európy v roku 2007. Naopak, posledné 2 družstvá zostúpili do III. divízie. Víťazom sa stal domáci .

Tento turnaj slúžil zároveň ako jedno z kvalifikačných podujatí na Interkontinentálny pohár 2006 (kvalifikácia na MS 2006), ktorý organizovalo Taliansko. Kvalifikovali sa naň 2 najlepšie družstvá.

## Kvalifikované družstvá

## Výsledky
### Základné skupiny
#### Skupina A

#### Skupina B

### Play off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Pozri aj
* Majstrovstvá Európy v pozemnom hokeji žien 2005

## Externé odkazy
* Oficiálna stránka Európskej federácie pozemného hokeja 
* Oficiálna stránka Azerbajdžanskej federácie pozemného hokeja  /

## Zdroje
* ME II. divízie 2005 na stránke Európskej federácie pozemného hokeja 
* ME II. divízie 2005 na stránke todor66.com 
* ME II. divízie 2005 na stránke todor66.com  

Kategória:Pozemný hokej v 2005
Ženy
Pozemný hokej
Majstrovstvá Európy IV. divízie v pozemnom hokeji mužov 2009

**Majstrovstvá Európy IV. divízie v pozemnom hokeji mužov 2009** boli v poradí 3. majstrovstvá Európy IV. divízie v pozemnom hokeji mužov. Bolo to štvrté najvyššie kontinentálne podujatie v pozemnom hokeji mužov v roku 2009, ktoré organizuje Európska federácia pozemného hokeja (EHF). Konalo sa od 25.31. júla 2009 v Bratislave, na Slovensku, za účasti iba 4 tímov. Zápasy sa hrali na Národnom štadióne Pavla Rosu. Víťazné družstvo postúpilo do III. divízie Majstrovstiev Európy v roku 2011.

## Kvalifikované družstvá

## Výsledky

## Konečné poradie

## Referencie

## Pozri aj
* Majstrovstvá Európy v pozemnom hokeji 2009

## Externé odkazy
* Oficiálna stránka Európskej federácie pozemného hokeja 
* Oficiálna stránka Slovenského zväzu pozemného hokeja 

## Zdroje
* ME IV. divízie 2009 na stránke Európskej federácie pozemného hokeja 
* ME IV. divízie 2009 na stránke todor66.com 

Kategória:Pozemný hokej v 2009
Muži
Pozemný hokej
Immaculata (socha)

[thumb|upright|Immaculata od [Giovanni Battista Tiepolo|Tiepola s typickou farebnosťou šiat a atribúty: hviezdnu korunou, hadom, kosáčikom, zrkadlom, palmou a ľalipou]]

**Immaculata** (slovensky *Nepoškvrnená* alebo *bez poškvrny*) je typ zobrazenia Panny Márie vo výtvarnom umení. Je to skrátený výraz *Immaculata conceptio*, slovensky *nepoškvrnené [[počatie]]*, ktorý odkazuje na dogmu o Nepoškvrnenom počatí Panny Márie v lone jej matky (podľa apokryfov svätej Anny), teda netýka sa počatie Ježiša Krista.

Náročná, abstraktná teologická téma zobrazenia madony sa častejšie vyskytuje od 16. storočia. Pôvodne sa zobrazovala stojaca či kľačiaca pred Bohom Otcom a s diskutujúcimi slávnymi teológmi, riešiacimi otázku nepoškvrneného počatia. Panna Mária bola vnímaná ako druhá Eva, na ktorú sa vyskytujú vo výtvarnom zobrazenie narážky, najmä stojí na hadovi (príp. Drakovi), ktorého hlavu má rozdrviť jej potomstvo – teda symbolické predurčenie Krista, ktorý porazí Satana. Ďalšie atribúty (opatrené latinskými textami) bývajú čerpané z *[[Pieseň piesní|Piesne piesní]]*, kde je Panna Mária prirovnávaná k Šulamítke. Napr. flos campi (kvietok Sárona), Turris David (veža Dávidova), speculum sine macula (neskalené zrkadlo), palma atď. 

Baroková podoba Immaculaty zo španielskeho prostredia definoval Francisco Pacheco. Predstavuje podľa Apokalypsy *ženu odetú slnkom, pod jej nohami mesiac a veniec z dvanástich hviezd hlavy*. Pacheco určil, že má byť zobrazená ako dvanástich až trinásťročné dievča, v bielom šate a modrom plášti, s kosáčikom mesiaca špičkami otočenými nadol a františkánskym povrazom s tromi uzlami okolo pása. Táto podoba je v rôznych obmenách najrozšírenejšia. Niekedy je Immaculata znázornená na guli symbolizujúcej svet.

## Referencie

## Pozri aj
* Narodenie Panny Márie
* Nepoškvrnené počatie Panny Márie
* Panenské počatie Ježiša Krista

## Iné projekty

Kategória:Mariológia
Kategória:Panna Mária v umení
Kategória:Kresťanská ikonografia
Slávo Cagašík

**Slávo Cagašík**, vlastným menom *Břetislav Cagašík* ( * 16. september 1921, Nahošovice, Česko† 19. november 1948, Poprad, Slovensko) bol český športovec, horolezec, lyžiar, pôsobil ako chatár vo Vysokých Tatrách

## Životopis, horolezectvo, šport
Žil od malička v mestskej časti Popradu vo Veľkej. Od malička športoval, predovšetkým sa venoval lyžovaniu a horolezectvu. Bol výborným znalcom Vysokých Tatier. V tridsiatych rokoch 20. storočia ho k športovým aktivitám a horolezectvu priviedol jeho učiteľ Antonín Veverka (* 1908† 1959), významný český horolezec, ktorý pôsobil v Poprade.

Počas vojnových rokov Slávo Cagašík vyhrával takmer všetky lyžiarske bežecké i zjazdárske preteky na Slovensku. Bol vynikajúcim skiaplinistom. Keď mal 15 rokov bol tretí v  skialpinistickej súťaži cez Železnú bránu do Doliny Zlomísk. Známe sú jeho odvážne zjazdy z Kopského sedla. Vo filme *Čertova stena* (1949) bol jeden z lyžiarskych dublérov. Cagašík bol výborný znalec Vysokých Tatier, mal aj dobré orientačné schopnosti. V roku 1942 sa stal členom spolku JAMES. Svoje "učňovské" horolezecké roky, prežil so svojim učiteľom Antonínom Veverkom. Zakrátko sa stal jedným z najodvážnejších horolezcov. Novú horolezeckú činnosť začal výstupom na Žabieho koňa a na Galériu Ganku. Do tatranského horolezectva sa zapísal prvovýstupom na Žltú vežu v masíve Prostredného hrotu v dňoch 11. - 12. septembra 1943 so spolulezcom Štefanom Česlom. Veľmi ho lákala západná stena Lomnického štítu. Dôverne ju poznal. Pokúšal sa ju zdolať cez povestnú "Hokejku". Nemal šťastie, dostal sa až ku Krížu, ale ukázal cestu svojim nasledovníkom. V roku 1946 bol chatárom na  Bílikovej chate na Hrebienku. V roku 1947 havaroval na motocykli. Zranenia mu nedovoľovali pokračovať v horolezeckých aktivitách. Zahynul tragicky pri havárii lietadla, ktoré pilotoval jeho priateľ Ing. Miloš Vorsa. Lietadlo sa zrútilo neďaleko cesty pri Svite. 

## Referencie


## Externé odkazy
*Prelezenie Žltej steny 
*Výstup na Žltú vežu 
*Poľská encyklopédia
*Cagašík - dublér vo filme Čertova stena

Kategória:Slovenskí horolezci
Kategória:Osobnosti z Popradu
Darkspace

**Darkspace** je ambient (atmospheric) black metalová kapela, založená v roku 1999 v Bern, vo Švajčiarsku. Jej zakladateľom je hudobník Tobias Möckl (alias Wroth/Wintherr), ktorý má na konte už jeden projekt s názvom Paysage d’Hiver. 

Ich skladby sa snažia u poslucháča vyvolať pocit nekonečna, prázdnoty, tmy, a kozmického mysticizmu. Okrem dominantných zvukov a spevu, je možné v ich tvorbe zachytiť útržky z vesmírne tematických filmov ako napríklad 2001: Vesmírna odysea, Horizont udalostí a Votrelec.

Zaujímavosťou kapely je, že nepomenúvajú svoje skladby. Každý song má jednoduchý názov "Dark" a svoje poradové číslo a číslo albumu, na ktorom sa nachádza (napríklad skladba *Dark 1.6* = 6. skladba z 1. albumu).

Ďalšou zaujímavosťou je, že vydanie svojho štvrtého albumu oznámili na svojich stránkach prostredníctvom Morseovej abecedy, ktorá odhalila, že album vyjde v septembri 2014 (čo neskôr potvrdil aj vydavateľ).

## Členovia
* Wroth - gitara / vokály (*Paysage d’Hiver*)
* Zhaaral - gitara / vokály (*Sun of the Blind*)
* Zorgh - basa / spev 

## Tvorba

## Referencie a externé odkazy
* darkcyberspace.com - oficiálna stránka
* darkcyberspace - myspace.com
* Darkspace - spirit-of-metal.com

Kategória:Švajčiarske heavymetalové hudobné skupiny
Kategória:Blackmetalové hudobné skupiny
Kategória:Hudobné skupiny z 1999
Hvezdáreň v Banskej Bystrici

Hvezdáreň v apríli 2015|right|thumb
**Hvezdáreň v Banskej Bystrici** je „špecializované kultúrno-vzdelávacie zariadenie, ktorého cieľom je šíriť a propagovať astronómiu a príbuzné prírodné a technické vedy medzi širokou verejnosťou s dôrazom na deti a mládež.“ V rokoch 2005 sa stala organizačnou súčasťou Krajskej hvezdárne a planetária Maximiliána Hella v Žiari nad Hronom. Svoju činnosť vyvíja na pozorovateľni na Vartovke, ale aj inde.

## Pozorovateľňa a činnosť
Horná kupola pozorovateľne obsahuje hlavný teleskop Celestron 1400 XLT na CGE montáži, dolná ďalekohľad Coudé s refraktorom 150/2250. V rámci odbornej činnosti sa realizuje pozorovanie Slnka, zákryty nebeských telies, zatmenia Mesiaca a Slnka, pozorovanie meteorov a medziplanetárnej hmoty, pozorovanie nevšedných astronomických a meteorologických úkazov a astrofotografia. Pracovníci hvezdárne sa tiež zúčastňujú medzinárodných expedícií.

## História
Prvé meteorologické a astronomické pozorovania sa v Banskej Bystrici uskutočnili v roku 1855, kedy bola fyzikom a astrofyzikom Karolom Zengerom založená meteorologická stanica. Prvý astronomický krúžok bol založený v roku 1946 pri Gymnáziu Andreja Sládkoviča. V rokoch 1952 až 1972 fungoval pri národnom podniku Smrečina v meste druhý astronomický krúžok. Tretí krúžok bol založený v roku 1972 v budove Vyššej pedagogickej školy. Jeho cieľom bol vznik Ľudovej hvezdárne. V roku 1956 propagátor vedy - pedagóg František Longauer, tajomník krúžku, navrhol použitie chátrajúcej strážnej veže na výstavbu hvezdárne. Strážna veža bola vybudovaná v roku 1584 na kopci nad Banskou Bystricou. Mala plniť obrannú funkciu pri vpádoch Osmanskej ríše. S prestavbou sa začalo v roku 1958. 1. januára 1961 oficiálne vznikla Ľudová hvezdáreň v Banskej Bystrici, jej pozorovateľňa bola oficiálne otvorená 2. mája toho roku. Dve pracovníčky postupne pripravili prevádzku pozorovateľne. Prvých 10 rokov svojej existencia mala síce krajskú pôsobnosť, ale bola riadená Okresným národným výborom. V roku 1971 prešla pod Krajský národný výbor Stredoslovenského kraja. Počas nasledujúcich rokov pribudli návštevníci a aj nové priestory: prednášková miestnosť, audiovizuálna učebňa, knižnica a ďalšie zázemie. V roku 1991 bola hvezdáreň presunutá pod Ministerstvo kultúry. V roku 1995 bola započatá výstavba druhej kupoly. V roku 1999 sa hvezdáreň stala znovu krajskou, patrila pod Krajský úrad Banská Bystrica spolu so svojími zložkami Hvezdáreň v Rimavskej Sobote a Hvezdáreň a planetárium M. Hella v Žiari nad Hronom. V roku 2002 hvezdáreň prebral Banskobystrický samosprávny kraj a v roku 2005 sa spolu s rimavskosobotskou stala súčasťou Krajskej hvezdárne a planetária Maximiliána Hella v Žiari nad Hronom.

## Referencie

Kategória:Astronomické observatóriá na Slovensku
Kategória:Stavby v Banskej Bystrici
Kategória:Kultúra v Banskej Bystrici
Kategória:Organizácie v zriaďovateľskej pôsobnosti Banskobystrického samosprávneho kraja
Kategória:Organizácie v Banskej Bystrici
Monte (Zott)

thumb|Monte Logo
**Monte** ja názov jednej z najväčších značiek mliekarenskej spoločnosti Zott, výrobcu mliečnych potešení. Je to lahodný dezert z čerstvého mlieka, jemnej čokolády a lieskových orieškov.

## História
Monte bolo uvedené na trh 1. apríla 1996. V rokoch 1997-2001 zaviedla spoločnosť Zott mliečny dezert v nasledujúcich krajinách: Česko, Rakúsko, Rusko, Belgicko, Slovinsko, Slovensko, Bosna, Chorvátsko, Poľsko, Estónsko, Lotyšsko, Litva, Macedónsko a Kosovo. Monte sa v súčasnosti predáva po celom svete vo vyše 40 krajinách.

## Míľniky
Monte odštartovalo v roku 2007 propagáciu kinofilmu Shrek 3. V každom balení bola tetovačka s figúrkou z rozprávky. V roku 2008 boli zavedené nové balenia veľkosti 4 x 55g a 4 x 100g. V roku 2013 nasledovalo zavedenie 2-komorových téglikov, ktoré potešia aj dospelých. Dezert sa obohatil o extra prísadu, ktorá sa nachádza v oddelenej komôrke. Produktová paleta Monte sa rozšírila aj v roku 2014, kedy bol zavedený Monte Snack – jemný, lahodný mliečny rez s mliečnou náplňou a čokoládovo-orieškovým krémom.

## Iné projekty

## Externé odkazy
* Monte

Kategória:Podniky v Nemecku
Gylis zo Sparty

**Gylis** (*Gylis*) bol v roku 648 pred Kr. olympijský víťaz v behu na jedno stadion.

Gylis zo Sparty bol korunovaný olivovým vencom na 33. olympijských hrách v roku 648 pred Kr. za víťazstvo v behu na jedno stadion. Na hrách v Olympii bol beh na jedno stadion (192,27 metra) najstaršou súťažnou disciplínou, zavedenou už na počiatku hier, t. j. v roku 776 pred Kr. a zostal jedinou do roku 720 pred Kr., keď do programu súťažných disciplín zaradili aj beh na dve stadiá. Beh na jedno stadion sa ale aj po zavedení ďalších disciplín vždy považoval za hlavné preteky, menom jeho víťaza sa označovala celá olympiáda.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci zo Sparty
Majstrovstvá Európy II. divízie v pozemnom hokeji žien 2007

**Majstrovstvá Európy II. divízie v pozemnom hokeji žien 2007** boli 2. majstrovstvá Európy II. divízie v pozemnom hokeji žien. Bolo to druhé najvyššie kontinentálne podujatie v pozemnom hokeji žien v roku 2007, ktoré organizuje Európska federácia pozemného hokeja (EHF). Konalo sa od 2.9. septembra 2007 v Šiauliai, v Litve, za účasti 8 tímov. Zápasy sa hrali na štadióne Šiaulių žolės riedulio centras. Najlepšie 2 družstvá postúpili do elitnej divízie Majstrovstiev Európy v roku 2009. Naopak, posledné 2 družstvá zostúpili do III. divízie. Víťazom sa stalo .

Tento turnaj slúžil zároveň ako jedno z kvalifikačných podujatí na olympijskú kvalifikáciu 2008. Kvalifikovali sa na ňu 3 najlepšie družstvá.

## Kvalifikované družstvá

## Výsledky
### Základné skupiny
#### Skupina A

#### Skupina B

----

### 2. fáza
#### Skupina o 5.8. miesto

### Play off
#### Semifinále

#### Stretnutie o 3. miesto

#### Finále

## Konečné poradie

Pozn: Škótsko postúpilo na olympijskú kvalifikáciu ako súčasť .

## Referencie

## Pozri aj
* Majstrovstvá Európy v pozemnom hokeji 2007

## Externé odkazy
* Oficiálna stránka ME II. divízie 2007 /
* Oficiálna stránka Európskej federácie pozemného hokeja 
* Oficiálna stránka Litovskej federácie pozemného hokeja 

## Zdroje
* ME II. divízie 2007 na stránke Európskej federácie pozemného hokeja 
* ME II. divízie 2007 na stránke todor66.com 
* ME II. divízie 2007 na stránke todor66.com 

Kategória:Pozemný hokej v 2007
Ženy
Pozemný hokej
Taurosthenes z Aiginy

**Taurosthenes** alebo **Taurosthenés** (*Taurosthenes*, iný prepis: *Taurosthenés*) bol v roku 444 pred Kr. olympijský víťaz v zápasení.

Taurosthenes z Aiginy zvíťazil v zápasení na 84. olympijských hrách v roku 444 pred Kr.. Zápasenie (*palé*) sa podobalo nášmu „*[[Zápasenie gréckorímskym štýlom|gréckorímskemu]]"*; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.   
 
Staroveký grécky cestovateľ a spisovateľ Pausanias o olympijskom víťazstve Taurosthena uvádza: „*Hovorí sa, že Cheimón premohol v zápasení aiginskeho Taurosthena, Taurosthenes že premohol na nasledujúcej olympiáde tých, ktorí sa dostavili k zápaseniu, a že zjavenie podobné Taurosthenovi oznámilo ešte v ten istý deň na Aigine jeho víťazstvo."*

Podľa iných antických zdrojov olympionik Taurosthenes odoslal túto zprávu do svojho rodiska prostredníctvom poštového holuba.
       
## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Thymilos

**Thymilos** (*Thymilos*) môže byť:
*starogrécky sochár, pozri Thymilos z Atén
*olympijský víťaz v 2. stor. pred Kr., pozri Thymilos z Aspendu
Lenka Bradáčová

JUDr. **Lenka Bradáčová**, Ph.D. (* 1. marec 1973 Roudnice nad Labem) je česká štátna zástupkyňa (prokurátorka), od 30. júla 2012 vrchná štátna zástupkyňa v Prahe. Od marca 2008 do apríla 2014 pôsobila vo funkcii prezidentky stavovského združenia Unie státních zástupců České republiky.

## Životopis
Vyrastala v Kostomlatoch pod Řípem, neskôr žila v Roudnici nad Labem. Po ukončení Roudnickeho gymnázia pokračovala štúdiom práva a právnej vedy na Právnickej fakulte Karlovej univerzity, ktorú absolvovala v roku 1998 (*Právní a sociální aspekty regulace nealkoholové toxikománie*) so ziskom ceny Karla Engliše pre najlepších študentov spoločenskovedných disciplín. V roku 2001 (*Drogy a kriminalita*; školiteľ Dagmar Císařová) dokončila postgraduálne doktorandské štúdium v ​​odbore verejné právo. V tom istom roku bola vymenovaná za prokurátorku v Litoměřiciach. O dva roky neskôr sa stala zástupkyňou krajského štátneho zástupcu v Ústí nad Labem. 

Generálny prokurátor Pavel Zeman ju navrhol na funkciu vrchnej štátnej zástupkyne v Prahe. Minister spravodlivosti Jiří Pospíšil mal v úmysle Bradáčovú do tejto funkcie vymenovať, ale zo svojho úradu bol 27. júna 2012 odvolaný prezidentom republiky na návrh predsedu vlády Petra Nečasa. Napriek zjavnému zdráhaniu ju 30. júla 2012 nakoniec vymenoval nový minister spravodlivosti Pavel Blažek.

## Kauzy
Dozorovala niekoľko mediálne sledovaných trestných káuz, vrátane vraždy chlapčeka Honzíka Rokosa, zabitého svojou matkou, kauzu ústeckého vraha Miroslava Ritticha, mačetový útok Rómov v novoborskom bare či prípad Mosteckej uhoľnej. 

Ako tlačová hovorkyňa sa vyjadrovala ku kauze sociálnodemokratického poslanca Davida Ratha podozrivého zo spáchania trestných činov poškodeniu finančných záujmov Európskej únie (o i. Uvádzanie nepravdivých alebo hrubo zmätočných údajov vzťahujúcich sa k výdavkom z rozpočtu EÚ), prijatie úplatku, podplatenie a dojednávania výhody pri obstaraní, pri verejnej súťaži a verejnej dražbe. 1. júna2012 Krajské štátne zastupteľstvo v Ústí nad Labem Rathov prípad postúpilo Krajskej prokuratúre v Stredočeskom kraji, konkrétne zástupcovi Petrovi Jirátovi.

## Mediálny obraz
Podľa TN.cz pre svoj mediálny obraz "*neústupné, neúplatné, neúprosné a pritom spravodlivé*" prokurátorka získala prezývku „Cattani v sukniach.

## Referencie

## Externé odkazy
* Žena, ktorá chytila Ratha: Prví politici sú obvinení, pre ďalších to môže byť výstraha (rozhovor), Denník N, 23.07.2015 
* Žalobkyňa Bradáčová: ''Nechápem, prečo sme sa nepripojili ku švajčiarskej žalobe'' (rozhovor), Deník.cz, 25.11.2011

## Zdroj

Kategória:Osobnosti z Roudnice nad Labem
Kategória:Absolventi Právnickej fakulty Karlovej univerzity
Kategória:Českí právnici
Kategória:Českí prokurátori
Sučiansky hrad

**Sučiansky hrad** (normovaný názov) alebo **(hrad) Sučany** je hrad v Hradskej doline vo Veľkej Fatre nad obcou Podhradie v okrese Martin. Hrad leží na vrchole kopca Smrekové v nadmorskej výške . 

## Dejiny
Hrad postavil v trinástom storočí majiteľ Sučian Mikuláš. Mal za úlohu chrániť vtedajšiu cestu smerom na Liptov. V roku 1430 bola postavená malá gotická pevnôstka, ktorej zvyšky sa dodnes vypínajú priamo nad obcou. Podľa rozprávania obyvateľov obce bola pevnôstka spojená s hradom podzemnou chodbou. Hrad pravdepodobne zanikol v roku 1488 pri vojenskej akcii kráľa Mateja. Pevnôstka podľa všetkého ešte nejakú dobu slúžila.

## Súčasný stav
Hrad v súčasnosti predstavujú chabé zvyšky muriva, vysoké sotva 20&nbsp;cm, priekopa a záseky v skale. Preto je hrad v zimnom období takmer neviditeľný.

## Galéria

Súbor:Sučiansky hrad SKT.jpg|Tabuľa SKT na hrade
Súbor:Sučiansky hrad tabuľa.jpg|Informačná tabuľa na hrade
Súbor:Sučiansky hrad, cisterna.jpg|Cisterna
Súbor:Sučiansky hrad, obranná priekopa.jpg|Obranná priekopa
Súbor:Sučiansky hrad, obytná veža.jpg|Zvyšky obytnej veže
Súbor:Sučiansky hrad, obytná veža (tabuľa).jpg|Označenie obytnej veže
Súbor:Sučiansky hrad, strážna veža.jpg|Zvyšky muriva strážnej veže
Súbor:Sučiansky hrad, východný pohľad.jpg|Pohľad z východu
Súbor:Sučiansky hrad, západný pohľad.jpg|Západný pohľad


## Referencie

## Literatúra
* 

ISBN 978-80-89694-35-8

Kategória:Podhradie (okres Martin)
Kategória:Hrady a zámky na Slovensku
Kategória:Ruiny na Slovensku
Kategória:Stavby v okrese Martin
Marlène Jobertová

**Marlène Jobertová** (* 4. november 1940, Alžír, Alžírsko), je francúzska herečka, výtvarníčka, speváčka, textárka a autorka kníh pre deti. 

## Životopis
Je matkou herečky Evy Greenovej a tetou herečiek Josephine Jobert a Elsy Lunghini.

Pôvodne chcela byť výtvarníčkou, alebo módnou návrhárkou. Ešte počas štúdia výtvarného umenia začala hrať amatérsky divadlo a vystupovať v krátkych skečoch na koncertoch hudobnej skupiny svojho brata. Herectvo sa jej nakoniec zapáčilo natoľko, že ho neskôr študovala na Štátnom konzervatóriu v Dijone a v Paríži. Počas štúdií pracovala ako filmová štatistka, fotomodelka a reklamná výtvarníčka.

V roku 1963 debutovala ako divadelná herečka po boku svojho učiteľa Yvesa Montanda v hre *Tisíc klaunov* v *Théâtre Montparnasse*. Pre francúzsky film ju objavil režisér Jean-Luc Godard. Jej jemný pôvab, pehavá tvár a hrdzavé vlasy spolu s jemným a neokázalým civilnom herectvom spôsobili, že bola obsadzovaná do mnohých ďalších filmov. Spočiatku hrala najmä v kriminálnych filmoch a thrilleroch a pred kamerou sa stretla napríklad s Linom Venturom, alebo Jean-Paulom Belmondom. Neskôr začala byť obsadzovaná aj do jemnejších melodrám, z ktorých vyniká najmä snímka *Nahá láska* z roku 1981.

## Filmografia (výber)

## Poznámky


## Iné projekty

## Externé odkazy
* 
* 
*  kinobox

## Zdroj

Kategória:Francúzske filmové herečky
Kategória:Francúzske divadelné herečky
Kategória:Francúzski spisovatelia
Kategória:Spisovatelia pre deti a mládež
Kategória:Rozprávači audiokníh
Kategória:Držitelia Čestného Césara
Kategória:Absolventi Conservatoire national supérieur d'art dramatique
Kategória:Osobnosti z Alžíru
Shay Mitchellová

náhľad|Shay Mitchellová na MuchMusic Video Awards v roku 2011.
**Shannon Ashley Garcia Mitchellová** (; * 10. apríl 1987, Mississauga, Ontario, Kanada, USA) je filipínsko-kanadská herečka a modelka. Preslávila ju rola Emily Fieldsovej v seriáli stanice ABC Family – *[[Roztomilé mrchy]]* *(Pretty Little Liars)*.

## Detstvo
Shay sa narodila v Mississauga v Kanade. Jej matka Precious Garcia je Filipínčanka a jej otec Mark Mitchell je Ír/Škót. On má tiež španielske korene. Jej matka je z Pampanga, opustila Filipíny, keď mala 19 rokov. Shay má mladšieho brata Seana a je sesternica Lei Salonga, speváčky a držiteľky Tony Award. Shay už ako malé dieťa mala záujem o muzické umenie a hovorila rodičom, že by sa chcela venovať takejto kariére. Začala chodiť na hodiny tanca už v piatich rokoch a chodila na súťaže. Keď mala 10 rokov, spolu s rodinou sa presťahovala do West Vancouver. V prvom roku od jej príchodu, medzinárodná modelingová agentúra uskutočnila otvorený kasting pre dospievajúce dievčatá. Shay bola jedna z dievčat, ktorú vybrali. Choidla do Rockridge Secondary School a potom, čo sa presťahovala, chodila do West Vancouver Secondary School, kde aj zmaturovala.

## Kariéra
Počas dospievania sa úspešne venovala modelingu pre rad firiem v mestách ako Bangkok, Hong Kong a Barcelona, ale neskôr sa vrátila do Toronta študovať herectvo. Po podpísaní zmluvy s jej prvou divadelnou agentúrou sa objavila v kanadskom seriáli *Degrassi: The Next Generation* a zaistila si niekoľko reklám, vrátane Pantene. Shay si zahrala hosťujúcu úlohu v celosvetovom seriáli *Rookie Blue* a objavila sa v hudobnom videu "Hold My Hand" od jamajského rappera, Seana Paula. Shay tiež pracovala pre *American Eagle Outfitters*. V roku 2010 sa objavila v štyroch epizódach seriálu Disney XD, *Aaron Stone*, kde stvárnila rolu roztlieskavačky, Iriny Webber.

V decembri 2009 bola obsadená do seriálu Roztomilé mrchy. Spočiatku sa však uchádzala o rolu Spencer Hastingsovej. Seriál sa sústreďuje na život štyroch kamarátok, ktorých ohrozuje jeden anonym, zatiaľ čo sa snažia rozlúštiť záhadu ich zavraždenej kamarátky. Shay stvárňuje rolu Emily Fieldsovej. Premiéru seriálu sledovalo viac ako 2.47 miliónov divákov.

V januári 2011 podpísala zmluvu s Procter & Gamble a stala sa tak hovorkyňou pre šampóny Pantene Nature Fusion.

Shay je spoluautorkou románu *Bliss* s Michaelou Blaney (2015).

## Osobný život
Shay podporuje neziskovú organizáciu *Somaly Mam Foundation*, ktorá bojuje proti sexuálnemu obchodovaniu s ľuďmi. Tiež pracuje na *The Trevor Project* po boku obsadenia zo seriálu *Roztomilé mrchy* a na kampani NOH8. V rámci prípravy na budúce roly sa Shay učí španielsky.

## Filmografia

## Iné projekty

## Zdroj

Kategória:Kanadské televízne herečky
Kategória:Kanadské filmové herečky
Kategória:Kanadské modelky
Kategória:Osobnosti z Mississaugy
Megameter

**Megameter** (značka: **Mm**) je jednotka dĺžky v metrickej sústave, zodpovedajúca miliónu (1×106) metrov. Používa sa výnimočne, pretože je príliš veľká pre väčšinu pozemských vzdialeností. Niekedy sa používa v science fiction.

## Prevod na iné jednotky dĺžky
* 1 megameter = 1000 kilometrov
* 1 megameter = 1000000 metrov
* 1 megameter ≈ 621,37 míľ

## Referencie

Kategória:Odvodené jednotky sústavy SI
Kategória:Jednotky dĺžky
Pikoelektrónvolt

**Pikoelektrónvolt** (značka: **peV**) je jednotka energie zodpovedajúca 1×10−12metra. 1 eV = 1012 peV .

Kategória:Odvodené jednotky sústavy SI
Kategória:Jednotky dĺžky
Majstrovstvá Európy II. divízie v pozemnom hokeji žien 2009

**Majstrovstvá Európy II. divízie v pozemnom hokeji žien 2009** boli 3. majstrovstvá Európy II. divízie v pozemnom hokeji žien. Bolo to druhé najvyššie kontinentálne podujatie v pozemnom hokeji žien v roku 2009, ktoré organizuje Európska federácia pozemného hokeja (EHF). Konalo sa od 19.25. júla 2009 v Ríme, v Taliansku, za účasti 8 tímov. Najlepšie 2 družstvá postúpili do elitnej divízie Majstrovstiev Európy v roku 2011. Naopak, posledné družstvo zostúpilo do III. divízie. Víťazom sa stalo .

Tento turnaj slúžil zároveň ako jedno z kvalifikačných podujatí na svetovú kvalifikáciu o MS 2010. Kvalifikovalo sa na ňu 5 najlepších družstiev.

## Kvalifikované družstvá

## Výsledky
### Základné skupiny
#### Skupina A

#### Skupina B

----

### 2. fáza
#### Skupina o 5.8. miesto

### Play off
#### Semifinále

#### Stretnutie o 3. miesto

#### Finále

## Konečné poradie

## Referencie

## Pozri aj
* Majstrovstvá Európy v pozemnom hokeji 2009

## Externé odkazy
* Oficiálna stránka Európskej federácie pozemného hokeja 
* Oficiálna stránka Talianskej federácie pozemného hokeja 

## Zdroje
* ME II. divízie 2009 na stránke Európskej federácie pozemného hokeja 
* ME II. divízie 2009 na stránke todor66.com 
* ME II. divízie 2009 na stránke todor66.com 
* 

Kategória:Pozemný hokej v 2009
Ženy
Pozemný hokej
Kategória:2009 v Taliansku
Kategória:Šport v Ríme
Decimeter

**Decimeter** (značka: **dm**) je jednotka dĺžky v metrickej sústave, zodpovedajúca jednej desatine (1×10−1) metra. Decimeter je v bežnej praxi zriedka používaná jednotka, používa sa napríklad v geodézii pri meraní výškopisu (nivelačná lata je označená v decimetroch.

## Prevod na iné jednotky dĺžky
* 1 decimeter = 0,1 metra
* 1 decimeter = 10 centimetrov
* 1 decimeter = 100 milimetrov
* 1 decimeter ≈ 3,937 palcov

## Referencie

Kategória:Odvodené jednotky sústavy SI
Kategória:Jednotky dĺžky
Shirley Booth

**Shirley Booth**, vlastným menom **Thelma Marjorie Fordová** (; * 30. august 1898,  New York, New York, USA† 16. október 1992, North Chatham, Massachusetts) bola americká herečka.

Pôsobila predovšetkým v divadle, trikrát získala prestížnu divadelnú cenu Tony - v roku 1949 za vedľajšiu úlohu v hre *Goodbye, My Fancy*, v roku 1950 za hlavnú v dráme *Come Back, Little Sheba* a v roku 1953 za rolu v hre *The Time of the Cuckoo*.

Hra *Come Back, Little Sheba* jej tiež otvorila cestu do filmu, pretože rovnaká úloha jej bola ponúknutá aj v rovnomennej filmovej adaptácii z roku 1952. Za ňu potom dostala Oscara i Zlatý glóbus. Napriek tomuto úspechu už jej Hollywood veľa šancí nedal, uplatnila sa však v televízii - v rokoch 1961-1965 sa preslávila televíznym sitcomom *Hazel* (154 epizód), kde stvárnila titulnú postavu Hazel Burk. Za túto úlohu získala dve ceny Emmy (1962, 1963) a raz na ňu bola nominovaná (1964), rovnako ako na Zlatý glóbus (1964). Ďalšie Emmy získala roka 1966 za televíznu adaptáciu hry *The Glass Menagerie*. 

## Iné projekty

## Externé odkazy
* 
* Heslo na Biography.com
* Profil na Find a grave
* Nekrológ v New York Times

## Zdroj

Kategória:Herečky USA
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držiteľky ceny Emmy za najlepší ženský herecký výkon (komédia)
Kategória:Hollywoodsky chodník slávy
Kategória:Osobnosti z New Yorku
Claudio Bravo

**Claudio Andrés Bravo Muñoz** známy ako **Claudio Bravo** (* 13. apríl 1983, Viluco) je profesionálny čilský futbalista hrajúci za španielsky klub Real Betis na poste brankára.

## Kariéra
Claudio Bravo pôsobil v Čile v klube Colo-Colo, v ktorého drese debutoval v profesionálnom futbale. V júli 2006 odišiel do Európy, kde podpísal päťročný kontrakt so španielskym klubom Real Sociedad. S Realom sa stal v sezóne 2009/10 víťazom Segunda División a vybojoval tak postup do elitnej španielskej ligy Primera División.

V priebehu MS 2014 v Brazílii vyšlo najavo, že ho kúpila FC Barcelona ako náhradu za brankára Víctora Valdésa. Bravo sa mal stať brankárskou jednotkou, ale Barcelona angažovala ešte nádejného Nemca Marca-Andrého ter Stegena.

Svoje pôsobisko zmenil 25. augusta 2016, kedy ho z *Barçy* odkúpil Manchester City za 18 miliónov €. Bravo podpísal 4-ročný kontrakt.

## Reprezentačná kariéra
Reprezentoval Čile v mládežníckych kategóriách. 

V A-mužstve Čile debutoval v roku 2004. Zúčastnil sa Majstrovstiev sveta 2010 v Juhoafrickej republike a Majstrovstvá sveta 2014 v Brazílii. Na oboch turnajoch bol kapitánom tímu. Na MS 2014 čilský národný tím vypadol po vyrovnanom zápase v osemfinále s Brazíliou v penaltovom rozstrele.

S čilskou reprezentáciou vyhral juhoamerické majstrovstvá Copa América 2015, čo znamenalo historicky prvý titul pre Čile.

## Referencie


## Iné projekty

## Externé odkazy
* Profil hráča na transfermarkt.co.uk 
* Profil hráča na national-football-teams.com

Kategória:Čilskí futbalisti
Kategória:Futbaloví brankári
Kategória:Hráči Majstrovstiev sveta vo futbale 2010
Kategória:Hráči Majstrovstiev sveta vo futbale 2014
Kategória:Hráči Real Sociedad
Kategória:Hráči FC Barcelona
Kategória:Hráči Manchester City FC
Sergi Roberto

**Sergi Roberto Carnicer** (* 7. február 1992, Reus) je španielsky stredopoliar hrajúci za klub FC Barcelona v Primera División. Nastupoval i za mládežnícke reprezentácie Španielska.

## Reprezentačná kariéra
Zúčastnil sa MS hráčov do 17 rokov v roku 2009 v Nigérii a MS hráčov do 20 rokov v roku 2011 v Kolumbii.

## Referencie


## Iné projekty

## Externé odkazy
* Profil hráče na Transfermarkt.com 
* Profil hráče na FIFA.com

Kategória:Španielski futbalisti
Kategória:Katalánski futbalisti
Kategória:Futbaloví stredopoliari
Kategória:Hráči FC Barcelona
Kategória:Hráči FC Barcelona B
Majstrovstvá Afriky vo volejbale mužov 2015

**Majstrovstvá Afriky vo volejbale mužov 2015** boli v poradí 20. majstrovstvá Afriky vo volejbale mužov, ktoré organizuje Africká volejbalová konfederácia (CAVB). Konali sa od 22.30. júla 2015 v Káhire, v Egypte, za účasti 9 tímov. Egypt bol organizátorom afrického šampionátu mužov siedmykrát, predtým hostil toto podujatie v rokoch 1971, 1983, 1991, 1999, 2003 a 2005, z toho šiestykrát práve v Káhire. Zápasy sa hrali v Cairo stadium complex, ktorý bol vybudovaný pre potreby Afrických hier 1991 a obsahuje 4 haly. Titul obhájilo domáce družstvo , ktoré vo finálovom zápase zvíťazilo nad .

Majstrovstvá zároveň slúžili ako kvalifikácia afrických družstiev na Svetový pohár 2015, ktorý sa uskutočnil v Japonsku. Kvalifikovali sa naň 2 najlepšie družstvá.

## Účastníci

Pozn: V zátvorke je uvedené aktuálne postavenie v medzinárodnom rebríčku FIVB k septembru 2014.

## Výsledky
### Základné skupiny
#### Skupina A


#### Skupina B


### Play off


## Konečné poradie

## Referencie

## Externé odkazy
* Oficiálna stránka Africkej volejbalovej konfederáce 
* Oficiálna stránka Egyptskej volejbalovej federácie (arabsky)

## Zdroje
* Majstrovstvá Afriky 2015 na stránke Africkej volejbalovej konfederáce  
* Majstrovstvá Afriky 2015 na stránke todor66.com 
* Majstrovstvá Afriky 2015 na stránke the-sports.org  

Kategória:Volejbal v 2015
Muži
Volejbal
Kategória:2015 v Egypte
Rita Moreno

**Rita Moreno**, vlastným menom **Rosa Dolores Alverío** (* 11. december 1931, Humacao, Portoriko) je americká herečka, tanečnica a speváčka. 

## Životopis
Ako päťročná sa presťahovala s matkou do New Yorku. Ako jedenásťročná dabovala americké filmy do španielčiny. V trinástich rokoch dostala prvú úlohu na Broadwayi. V nasledujúcich rokoch hrala vo viacerých filmoch, najmä v muzikáloch.

Malú úlohu mala v roku 1951 vo filme *Spievanie v daždi* (*Singin’ in the Rain*), jednom z najúspešnejších filmových muzikálov.

V roku 1961 hrala Anitu vo filmovom spracovaní muzikálu *[[West Side Story (muzikál)|West Side Story]]*. Za tento herecký počin dostala Zlatý glóbus za najlepší ženský herecký výkon vo vedľajšej úlohe a ako prvá herečka hispánskeho pôvodu Oscara. 

18. júna 1965 sa vydala za Lennyho Gordona, majú spolu dcéru. Jej manžel bol zároveň až do svojej smrti jej manažérom.

V rokoch 1971 - 1977 stvárnila jednu z hlavných úloh v seriáli *Electric Company*. Aj neskôr účinkovala najmä v televízii - *9 to 5* (1982 - 1983), *Where on Earth Is Carmen Sandiego?* (1994 - 1999), *Oz* (1997 - 2003), *Happily Divorced* (2011 – 2013).   

Okrem Oscara a Zlatého glóbusu získala 18 ďalších ocenení vrátane 2 Emmy, za *The Rockford Files* (1974) a *The Muppet Show* (1976), Grammy za album *The Electric Company* a divadelnej ceny Tony za *The Ritz* (1975).

V roku 1995 dostala hviezdu na Hollywood Boulevard. Prezident George W. Bush jej v roku 2004 udelil Presidential Medal of Freedom, najvyššie civilné vyznamenanie v USA. V roku 2009 ju prezident Barack Obama vyznamenal National Medal of Arts.

V roku 2013 dostala aj *Screen Actors Guild Life Achievement Award* za celoživotné dielo, čím získala všetky dôležité americké ceny.
## Filmografia (výber)

## Referencie


## Iné projekty

## Externé odkazy
* 
* 

## Zdroj

Kategória:Herečky USA
Kategória:Speváčky USA
Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Držitelia ceny Emmy
Kategória:Držitelia ceny Tony
Rod Steiger

**Rodney Stephen „Rod“ Steiger** (* 14. apríl 1925,  Westhampton, New York, USA† 9. júl 2002, Los Angeles, Kalifornia) bol americký herec.

Roku 1967 získal Oscara za mužský herecký výkon v hlavnej úlohe vo filme *V žiari noci* (*In the Heat of the Night*). Nominovaný na sošku Akadémie bol aj roku 1965 za hlavnú úlohu vo filme *The Pawnbroker*. Za výkon vo vedľajšej úlohe bol na Oscara nominovaný v rokau 1954, za film *On the Waterfront*. K jeho známym rolám patrí aj Jud Fry v muzikáli *Oklahoma!* (1955), Jack Palance v *The Big Knife* (1955), Al Capone vo filme *Al Capone* (1959), Komárovská v *Doktor Živago* (1965), Napoleon v *Waterloo* (1970), Benito Mussolini v *The Last Four Days* (1974). Bola mu ponúknutá hlavnej úlohy aj vo filme *Patton*, odmietol ju však, pretože film podľa neho adoroval vojnu.

## Iné projekty

## Externé odkazy
* 
* Heslo na Biography.com
* Portrét v New York Times

## Zdroj

Kategória:Herci USA
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Osobnosti zo štátu New York